ميرت امون
الاميره ميريت آمون Meritamen هيا الابنه الرابعه للملك رمسيس التانى و مراته الملكه نفرتارى, و بقت هيا الملكه بعد وفاة والدتها, اتزوجها والدها الملك رمسيس التانى, و حملت لقب الزوجه الملكيه, كمان كانت كاهنه للربه حتحور, و بتتولى إقامة الشعائر ليها, وجيه اسمها ميريت آمون يعنى حبيبة آمون.

تمثالها 

تمثال ميرت آمون او العروسه, اللى بيلقبها اهالى اخميم, بيعتبر تمثالها من اجمل التماثيل اللى جسدها المصرى القديم, و اللى بيزورها ما بيقدرش غير يبص لسحرها و جمالها الفرعونى بابهى زينتها داخل معبدها الفرعونى, و بيحيط بيها الكهنه, و بيلقبها الكل بمولاتى.

التمثال تم اكتشافه سنة 1981 بمدينة اخميم, جنب منطقة الكوم اسفل المقابر القديمه, وقت الحفر لبناء معهد دينى, و تم اكتشاف تمثال الاميره و جنبها تمثال تانى صغير ليها, و بقايا تمثال ضخم محطم لوالدها رمسيس التانى, و تانى صغير الحجم, و كمان تمثال للإله فينوس “ربة الحب و الجمال”, و شوية اعمده و بقايا جدران معبد قديم, و اربع آبار فيها ميهبترجع للعصر الرومانى, و تم الإعلان عن المكان بانه منطقه اثريه.

و بيتكون تمثال الاميره من الحجر الجيرى, و ارتفاعه 13 متر, و وزنه 31 طن و بيعتبر التمثال اجمل ما صدر فى عصر الرعامسه و وصفت اميره محمد, استاذة آثار بسوهاج, التمثال “يرى الشعر المستعار معقودا فى ثلاث ضفائر متدرجة الطول, زرقاء اللون, يمسكه رباط مزدوج ينتهى بثعبانين يرتدى كل منهما تاج, حيث يرمزان للوجهين البحرى والقبلى, ويعلو راس ميريت آمون قاعدة مستديرة يحيط بها إطار من ثعابين متوجة باقراص الشمس, مستقراً عليها رسم لقرص الشمس وريشتين اعلاه”.

و لما تم العثور على تمثال الاميره, مالقوش الجزء السفلى منها من الساقين و حتى القدمين, و كانت القاعده مفتته, ما بتتحملش جسدها, فتم عمل قاعده جديدة ليها, من خلال الترميم و تكملة الجزء المختفى و تتزين الاميرة ببعض الحلى المنقوشة من الحجاره, فيه نقش لقرطين مستديرين, و قلاده عريضة بافرع متعددة من خرز مذهب و اساور, و بعض الورود اللى بتزين الصدر, و بتمسك بايدها قلاده بتمثل الإله “منعات”.

اشارت دراسات واحده من البعثات التابعة للمجلس الاعلى للآثار, إلى ان اسفل المنطقة و المقابر المجاورة ليها, معبد فرعونى بيحاكى معبد الكرنك و مدينة اثريه كامله.

لينكات

مصادر 

تاريخ مصر القديمه
حكام مصر
ملكات مصر
فراعنة الاسره التمنتاشر
ستات حكموا بلاد